વંથલી પોલીસ સ્ટશેનમાં અણધારી આવી પડેલ આફત જેવી આ ઘટનાની પ્રાપ્ત વિગતો અનુસાર વંથલીનો જયેશભાઇ સંજભા વઘેરા (ઉ. વ. ૨૨) ગત રાત્રીના પોણા બાર વાગ્યાના અરસામાં નશામાં ધુત થઇ એક હાથમાં બ્લેડ અને બીજા હાથમાં છરી લઇને વંથલી પોલીસ સ્ટેશનમાં ચડી આવ્યો હતો અને શરીર પર પહેરેલ ખમીશ કાઢી નાખી મનફાવે તેવા અપશબ્દો બોલી તમાસો ખડો કરી દઇ પોલીસ સ્ટેશનની ટયુબ લાઇટ, પાઇપ, સીસીટીવી કેમેરા તથા કેબલ તોડી નાખી દંગલ મચાવી દીધું હતું.